Sony o‘z smartfon biznesini sotish haqida o‘ylab ko‘rishi mumkin

Sony’ning smartfonlar biznesi so‘nggi paytlarda muvaffaqiyatsizliklarga uchramoqda, u Yaponiya kompaniyasining zarariga ishlayotgan ba’zi bo‘limlaridan biri bo‘lib turibdi, deb yozadi Phonearena.com.

Ushbu muammoga barham berish uchun Sony bosh direktori Kajuo Hirai har qanday yechimga, jumladan telefon va televizor biznesini sotish yoki boshqa kompaniyalar bilan qo‘shma korxonalar tuzishga tayyor.
Sony o‘zining smartfon biznesini sotishi haqida hech kim bilan muzokaralarga kirishganicha yo‘q, biroq Reuters yozishicha, kompaniya “hech qanday biznes abadiy emasligi”ni va “har bir bo‘lim Sony biznesni tark etishi mumkinligini tushunishi lozimligi”ni tan oladi.
Sony joriy biznes yilida jami 1,9 milliard dollar yo‘qotishini prognoz qilmoqda, bunda telefon bo‘limining “hissasi” katta bo‘ladi.